Solar pawa i stretim sidaun bilong pipol long planti rot olsem long health , sasim mobile phone na sevim moni em pipol isve lusim long petrol, diesel na kerosin.
Tasol taim Solar pawa kamap planti nau, ol narapela sans bilong pipol long wokim bisnis tu igo bigpela na planti, na long antap long island bilong Malaita,
wanpela tingting nau iwok long halavim ol meri long technical sait bilong girapim solar pawa bilong ol yet bilong halavim ol long bisnis bilong ol.
Long yar igo pinis ol ibin bringim ol solar panels igo long ol komuniti long ol hap bilong Malaita.
Tasol ol ibin bungim heve long stretim ol masin taim ol igo bagarap, olsem long despela eria ol skulim ol pipol long lukautim na stretim ol na ol despela lain ibin istap insait long ol bigpela taun olsem long Auki na Honiara, na ino long ol ples we pipol i nidim ol halavim longen.
Ol despela lain ino save igo insait long ol ples planti taim,olsem na ol inosave stretim ol masin hariap we despela isave mekim pipol lusim pawa na ol samting long haus.
Olsem na Pacific Private Sector Development Initiative aninit long Asian Development Bank ibin lonsim wanpela traim project bilong stretim ol despela heve na tu bilong rereim halavim moni long ol women.
Ol bai skulim ol hasples pipol insait long south west Malaita long we bilong lukautim na stretim ol solar pawa,na ol bai askim ol women long kamap hap bilong despela tu.Despela progarme bai inoken stretim tasol ol heve long solar pawa ,tasol em bai ol women bilong Solomon Islands bai kisim save long technical sait bilongen na ol rot bilong ronim gut ol bisnis.
Bihain long holim ol toktok wantaim ol lain long komuniti na NGO insait long West Are'are Rokotanikeni Association, ol ibin makim na skulim 12-pela ol meri na 7-pela ol man sevenpela ol man.
Ol ibin bungim olgeta ol despela lain insait long tupela de bilong trening insait long Honiara.Ol ibin skulim ol long bisnis na tu long ol information long we bilong registerim bisnis.
Tasol namba wan bigpela tingting i bilong skulim ol lain ikam long trening long we bilong lukautim ol solar pawa systems -long sait long panel na batteries -na bigpela tru long we bilong ratim daun wanem ol wok oli wokim bilong stretim ol or keepim record bihainim agreement ikam wantaim longen.
Presenter: Heather Jarvis
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn